|  |
| --- |
| Република Македонија **Министерство за економија**  **Бр.\_\_\_\_\_\_\_\_\_\_\_\_**  **\_\_\_\_\_\_\_\_ .2014 година**  **Скопје** |

|  |
| --- |
| **МИНИСТЕРСТВО ЗА ЕКОНОМИЈА** |

ДО ВЛАДА НА РЕПУБЛИКА МАКЕДОНИЈА

|  |
| --- |
| **Име на материјалот:** „ПРЕДЛОГ ЗАКОН ЗА ИЗМЕНУВАЊЕ НА ЗАКОНОТ ЗА ЕНЕРГЕТИКА, ПО СКРАТЕНА ПОСТАПКА“ |

|  |
| --- |
| ЕПП.бр.\_\_\_\_\_: |

|  |
| --- |
| Усогласеност со Годишната програма на Владата |

|  |
| --- |
| **Усогласеност со член 68 од Деловникот за работа на Владата:**  **ДА**  ДЕЛУМНО НЕ |

|  |  |  |
| --- | --- | --- |
| **Предлог на која седница на Влада да се разгледа материјалот:**  На првата наредна седница на Влада | | |
| **Карактер на материјалот:**   * слободен пристап | | |
| **Итност на материјалот:** од итен карактер | | |
| **Прилог:**   * Образец за проценка на фискалните импликации | | |
| **Дата на доставување на материјалот:**  \_\_\_.\_\_\_. 2014 година |  | **ПОТПИС:**  **МИНИСТЕР**  **Bekim Neziri** |

Подготвил: м-р Валентина Старделова

Контролирал: м-р Виолета Кецкаровска

****

**РЕПУБЛИКА МАКЕДОНИЈА**

**ВЛАДА НА РЕПУБЛИКА МАКЕДОНИЈА - ГЕНЕРАЛЕН СЕКРЕТАРИЈАТ**

**М Е М О Р А Н Д У М**

**НАСЛОВ** „ПРЕДЛОГ НА ЗАКОН ЗА ИЗМЕНУВАЊЕ НА ЗАКОНОТ ЗА ЕНЕРГЕТИКА, ПО СКРАТЕНА ПОСТАПКА “

**ПОТПИС: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Скопје, Февруари 2014 година**

**1. Осврт по материјалот:**

Предлогот содржи измена во делот на стекнување на статус на повластен производител на електрична енергија. Заради зголемување на атрактивноста на локациите за изградба на малите хидроелктрани и привлекување на странски инвеститори се предлага решение со кое при стекнување на привремениот статус на повластен производител на електрична енергија од хидроелектроцентрали да важи повластената тарифа која важела во моментот на склучувањето на договорот за концесија за користење на природно добро- вода.

**2. Резултати од извршените консултации со ресорните министерства:Нема**

**3. Разгледани можни решенија:**

**4. Резултати од извршените консултации со ресорните министерства, другите органи на државната управа и организации:**

Согласно заклучокот од Комисијата за економски систем од одржаната седница на 18.07. 2014 година, Комисијата и предложи на Владата да ја разгледа Предлог-уредбата за изменување и дополнување на Уредбата за повластени тарифи за електрична енергија и Одлуката за дополнување на Одлуката за вкупната инсталирана моќност на повластените производители на електрична енергија произведена од секој одделен обновлив извор на енергија како материјал за информирање со следново укажување: - Се задолжува Министерството за економија до седницата на Владата да подготви соодветни измени на Законот за енергетика со кој би се утврдила поголема правна сигурност. Доколку Министерството за економија не успее да ги подготви текстот на измените на Законот до седницата на Владата истото да го направи за наредната седница на Владата. blank

**5.** **Изјава за усогласеност на прописот со законодавството на Европската Унија (во прилог): нема потреба**

**6.** **Решение кое се препорачува (со образложение):** Владата на Република Македонија да го разгледа и утврди текстот на Предлог на Законот изменување на Законот за енергетика, по скратена постапка.

**7. Фискални импликации на материјалите што се предлагаат:**

**8. Очекувани влијанија:**

**9. Оценка на Секретаријатот за законодавство по материјалот:**

**10. Клучни елементи за информирање на јавноста:**

ОБРАЗЕЦ ЗА ПРОЦЕНКА НА ФИСКАЛНИТЕ ИМПЛИКАЦИИНА ПРЕДЛОГ ПРОПИСИТЕ И ОПШТИТЕ АКТИ ДОСТАВЕНИ

ДО ВЛАДАТА НА РЕПУБЛИКА МАКЕДОНИЈАЗА НИВНО УСВОЈУВАЊЕ

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1. Назив на Предлог “Предлог на закон за изменување на Законот за енергетика, по скратена постапка“ | | 1. Министерство / орган на државна управа:   Генерален секретаријат на Влада на Република Македонија | | | | | | | |  |
| 1. Цел на предлогот: усогласување со законот за административни службеници | | 1. Вид на предлог: предлог закон | | | | | | | |  |
| 1. Контакт лице и звање:   м-р Валентина Старделова, Помошник раководител на сектор за енергетика, м-р Виолета Кецкаровска, Раководител на сектор за енергетика | | Контакт тел./факс или е-пошта: тел. 3093-446, 3093-531 | | | | | | | |  |
| 1. Активност: | | | | | | | | | | |
| 1. Вид на барање: | ( ) Регулатива во врска со ЕУ  ( ) Друга нова регулатива | | ( ) Нова Спогодба  ( ) Зголемување / намалување на постоечка програма | | | | ( ) Прераспределба (на средства) помеѓу две програми  ( ) Спојување на две или повеќе програми | | | |
| 1. Цел на барањето / предложената активност: | | | | | | | | | | |
| 1. Врска со владината програма: | | | | | | | | | | |
| 1. Фискални импликации: | | | | | **(илјади денари)** | | | | | |
| **2014**  **година** | **2015** | | **2016** | **2017** | |
| 1. Вкупни трошоци за предлогот   Плати  Стоки и услуги  Капитал  Трансфери  Вкупно | | | | | 0 | 0 | | 0 | 0 | |
| 1. Одобрени средства за предлогот   Плати  Стоки и услуги  Капитал  Трансфери  Вкупно | | | | | 0 | 0 | | 0 | 0 | |
| 1. Промена (разлика) од одобрените средства (Б-А)   Плати  Стоки и услуги  Капитал  Трансфери  Вкупно | | | | | 0 | 0 | | 0 | 0 | |
| 1. Расположиви средтства од прелевање (од други активности или програми во органот)   Плати  Стоки и услуги  Капитал  Трансфери  Вкупно | | | | | 0 | 0 | | 0 | 0 | |
| 1. Нето имликации на средствата на органот (Ц-Д)   Плати  Стоки и услуги  Капитал  Трансфери  Вкупно | | | | | 0 | 0 | | 0 | 0 | |
| 1. Зголемување / намалување на приходите | | | | | 0 | 0 | | 0 | 0 | |
| 1. Дополнителни извори на финансирање или споделување на трошоците   Извор: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | 0 | 0 | | 0 | 0 | |
| 1. Нето зголемување на бројот на вработени во врска со предлогот | | | | | 0 | 0 | | 0 | 0 | |
| 1. Какви гаранции, заеми или други вистински или можни обврски ќе произлезат за Владата (а кои не се наведени во точка 11 А до 11 Г) | | | | |  | | | | | |
| 1. Ако ова претставува барање за дополнителни средства во тековната фискална година или н надвир од нормалниот циклус на подготвување на буџетот, дајте образложение. | | | | |  | | | | | |
| 1. Дата на завршување на проценката | | | | |  | | | | | |
| 1. Дата на поднесување на анализата до Министерството за финансии за добивање мислење: | | | | |  | | | | | |
| 1. Дата на добивање на одговор од Министерството за финансии: | | | | |  | | | | | |
| 1. Измени побарани од Министерството за финансии: | | | | |  | | | | | |
| 1. Одговор на министерството-предлагач: | | | | |  | | | | | |
| 1. Одговор од Министерството за финансии: | | | | |  | | | | | |
| 1. Дали мислењето на Министерството за финансии е дадено во прилог: | | | | |  | | | | | |
| 1. Одобрено:   \_\_\_.\_\_\_.2014 год. | | | | Bekim Neziri  Министер | | | | | | |

**РЕПУБЛИКА МАКЕДОНИЈА**

**МИНИСТЕРСТВО ЗА ЕКОНОМИЈА**

**ПРЕДЛОГ**

**НА ЗАКОН ЗА ИЗМЕНУВАЊЕ**

**НА ЗАКОНОТ ЗА ЕНЕРГЕТИКА ПО СКРАТЕНА ПОСТАПКА**

**Скопје, јули 2014 година**

ВОВЕД

1. ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИТЕ ЗА ДОНЕСУВАЊЕ НА ЗАКОНОТ

Со Законот за енергетика („Службен весник на РМ’’ бр. 16/11, 136/11, 79/13, 164/13 и 41/14) се уредуваат целите на енергетската политика и начинот на нејзина реализација, енергетските дејности и начинот на вршење на енетргетските дејности, изградбата на енергетски објекти, надлежностите на Регулаторната комисија за енергетика, пазарите на енергија, енергетската ефикасност и промоција и користење на обновливи извори на енергија и други прашања од значење за енергетиката.

Со предложеното изменување на Законот за енергетика се врши допрецизирање во однос на условите за стекнување на статус на повластен производител на електрична енергија од хидроелектроцентрали.

ЦЕЛИ, НАЧЕЛА И ОСНОВНИ РЕШЕНИЈА НА ПРЕДЛОГОТ НА ЗАКОН

Целта на предложените измени на Законот за енергетика е да се зајакне правната сигурност во постапките за доделување на повластена тарифа за производство на електрична енергија и истовремено да се привлечат повеќе странски инвеститори.

Законот чие донесување се предлага се заснова на истите начела на кои се заснова и основниот текст на законот.

Како основни решенија кое го нуди овој закон се: важење на повластената тарифа за производство на електрична енергија од хидроелектрични централи во моментот на склучување на договорот за концесија.

ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА

Предлог законот не предизвикува финансиски импликации врз Буџетот на Република Македонија.

1. ПРОЦЕНА НА ФИНАНСИСКИТЕ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ И НАЧИНОТ НА НИВНОТО ОБЕЗБЕДУВАЊЕ, КАКО И ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ

За спроведување на Предлог Законот за изменување на Законот за енергетика не е потребно обезбедување на финансиски средства.

V. СКРАТЕНА ПОСТАПКА ЗА ДОНЕСУВАЊЕ НА ЗАКОН

Имајки го предвид фактот дека се исполнети условите од членот 170 алинеа 1 од Деловникот на Собранието на Република Македонија, односно дека не се работи за сложен и обемен закон се предлага предлог законот за изменување на Законот за енергетика на Република Македонија да се донесе по скратена постапка.

**ПРЕДЛОГ ЗАКОН ЗА ИЗМЕНУВАЊЕ НА ЗАКОНОТ ЗА ЕНЕРГЕТИКА**

Член 1

Во Законот за енергетика (,,Службен весник на Република Македонија’’ бр.16/11, 136/11, 79/13, 164/13 и 41/14) во членот 151 став 8 се менува и гласи:

„(8) Повластените производители кои произведуваат електрична енергија во ветерни електроцентрали, фотонапонски електроцентрали, термоелектроцентрали на биомаса, термоелктроцентрали на биогас и термоелектроцентрали на геотермална енергија ќе ја користат повластената тарифа според условите кои важеле на денот на добивање на привременото решение од ставот (5) на овој член, а повластените производители кои произведуваат електрична енергија во хидроелектроцентрали ќе ја користат повластената тарифа што важела на денот на склучување на договор за концесија за користење на природно добро – вода за производство на електрична енергија. ‘’

Член 2

Производителите на електрична енергија од обновливи извори на енергија кои до денот на влегувањето во сила на овој закон се стекнале со статус на повластен производител продолжуваат да ја користат повластената тарифа согласно Законот за енергетика (,,Службен весник на Република Македонија’’ бр.16/11, 136/11, 79/13, 164/13 и 41/14).

Член 3

Започнатите постапки за стекнување на статус на повластен производител, ќе се завршат согласно одредбите од овој закон.

Член 4

Овој закон влегува во сила осмиот ден од денот на објавувањето во „Службен весник на Република Македонија”.

Образложение

Со член 1 од предлог законот со кој се изменува член 151 став 8 од Законот за енергетика се уредува дека повластените производители кои произведуваат електрична енергија во ветерни електроцентрали, фотонапонски електроцентрали, термоелектроцентрали на биомаса, термоелктроцентрали на биогас и термоелектроцентрали на геотермална енергија ќе ја користат повластената тарифа според условите кои важеле на денот на добивање на привременото решение од ставот (5) на овој член, а повластените производители кои произведуваат електрична енергија во хидроелектроцентрали ќе ја користат повластената тарифа што важела на денот на склучување на договор за концесија за користење на природно добро – вода за производство на електрична енергија, со цел да се зајакне правната сигурност при доделувањето на повластената тарифа за производство на електрична енергија.

Со членот 2 од предлог законот се уредува дека производителите на електрична енергија од обновливи извори на енергија кои до денот на влегување во сила на овој закон се стекнале со статус на повластен производител ќе продолжат да ја користат повластената тарифа согласно со Законот за енергетика (,,Службен весник на Република Македонија’’ бр.16/11, 136/11, 79/13, 164/13 и 41/14) исто така со цел да се зајакне правната сигурност.

Со член 3 од предлог законот се уредува дека започнатите постапки за стекнување на статус на повластен производител, ќе се завршат согласно одредбите од овој закон.

Со член 4 од предлог законот се уредува влегувањето во сила на овој закон.

I.**ТЕКСТ НА ОДРЕДБA ШТО СЕ МЕНУВА**

Член 151

1. Електроцентрала може да се стекне со статус на повластен производител ако ги исполнува следните услови:
2. ќе произведува електрична енергија од обновливи извори на енергија или во високоефикасни комбинирани електроцентрали,
3. ги исполнува специфичните услови и горната граница на инсталирана моќност, пропишани со Уредбата од членот 150 од овој закон и
4. збирот на инсталираната моќност на електроцентралата и вкупната инсталирана моќност на електроцентралите од ист тип што до тој момент се заведени во регистарот на повластени производители да не ја надминува вкупната инсталирана моќност на повластени производители од тој тип, предвидена во одлуката на Владата на Република Македонија од членот 150 став (3) од овој закон.
5. Покрај условите од ставот (1) на овој член, за стекнување на статус повластен производител е потребно да биде исполнет и еден од следните услови:
6. има добиено овластување за изградба на енергетски објекти во согласност со овој закон, или
7. има обезбедено одобрение за градење за енергетските објекти за кои не е потребно овластување, или
8. има склучено договор за концесија за користење на природно добро за производството на електрична енергија, или
9. правото на изградба на енергетски објект е стекнато во постапка со јавен повик, во согласност со овој закон.
10. Регулаторната комисија за енергетика издава решение за стекнување на статус на повластен производител и води регистар на повластените производители. Регулаторната комисија за енергетика донесува Правилник за повластени производители во кој што се пропишува начинот и постапката за стекнување на статусот на повластен производител, начинот и постапката за донесување на одлука за користење на повластена тарифа, како и формата, содржината и начинот на водење на регистарот на повластени производители. Регистарот на повластени производители се објавува на веб страницата на Регулаторната комисија за енергетика.
11. Заинтересираните страни доставуваат барање за стекнување на статус на повластен производител до Регулаторната комисија за енергетика и со барањето ја доставуваат потребната документација пропишана со Правилникот за повластени производители.
12. Доколку предвидената електроцентрала ги исполнува условите за стекнување статус на повластен производител, Регулаторната комисија за енергетика, во рок не подолг од 30 дена од денот на доставување на барањето, на барателот ќе му издаде привремено решение за упис во регистарот на повластени производители. Во привременото решение ќе се предвиди и рок до кој електроцентралата треба биде пуштена во употреба и истиот треба да биде усогласен со рокот од документот доставен во согласност со ставот (2) на овој член.
13. Носителот на привременото решение од ставот (5) на овој член има право да побара од Регулаторната комисија за енергетика продолжување на важноста на привременото решение, на начин и постапка утврдени во Правилникот за повластени производители.
14. Регулаторната комисија за енергетика ќе ја избрише постројката од регистарот на повластени производители ако електроцентралата не е пуштена во употреба во рокот предвиден со привременото решение од ставот (5) на овој член и на електроцентралата и престанува статусот на повластен производител.
15. Повластените производители ќе ја користат повластената тарифа според условите што важеле на денот на добивањето на привременото решение од ставот (5) на овој член.
16. Регулаторната комисија за енергетика ќе ги започне постапките за издавање на лиценцата за производство на електрична енергија и за издавање на решение за повластен производител кога барателот ќе ја достави потребната документација за издавање на лиценца и за стекнување на статус на повластен производител. Во постапката за издавање на решение за стекнување на статус на повластен производител, Регулаторната комисија за енергетика од Агенцијата за енергетика ќе побара потврда дека постројката е изградена и ги исполнува специфичните услови и инсталираната моќност утврдени со Уредбата од ставот (2) и од одлуката од ставот (3) на членот 150 на овој закон што биле во сила на денот на издавање на привременото решение за повластен производител.
17. Доколку потврдата издадена од Агенцијата за енергетика е позитивна, Регулаторната комисија ќе издаде решение за повластен производител и одлука за користење на повластена тарифа со важност од денот на донесувањето на решението, со што повластениот производител се стекнува со сите права што произлегуваат од овој закон.
18. Агенцијата за енергетика е должна да ја издаде потврдата од ставот (9) на овој член во рок не подолг од 15 дена од денот на поднесување на барањето.
19. За издавање на потврдата од ставот (9) на овој член Регулаторната комисија за енергетика ќе и плати надоместок на Агенцијата за енергетика според тарифникот донесен од Агенцијата за енергетика, изготвен врз основа на трошоците на Агенцијата за енергетика во постапката за издавање на потврдата од ставот (9) на овој член.
20. Тарифникот од ставот (12) на овој член го одобрува Владата на Република Македонија.

II. МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ

Решенијата содржани во предложените одредби се во функција на соодветна практична имплементација на предметниот закон.

III. ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА

Како основно решение кое се нуди во овој закон е допрециизрање во однос на важењето на повластената тарифа за производство на електрична енергија од хидроелектроцентрали.